Potrivit ISU Bacău, incendiul se manifestă mocnit într-un apartament situat la parter.
A fost evacuat un bărbat, care a suferit arsuri pe 90-95% din suprafața corpului.
Echipajele ISU acționează pentru evacuarea locatarilor blocului.
Garda de Intervenție a Detașamentului de Pompieri Onești a fost solicitată să intervină în oraș, în urma unui apel primit prin apel la 112 care anunța faptul că, la nivelul unui apartament dintr-un bloc de locuințe de tipul P+4 s-a produs o explozie.
Deflagrația a fost urmată de un incendiu.
La locul indicat s-au deplasat două autospeciale de stingere cu apă și spumă, o autoscară și o ambulanță SAJ.
(sursa: Mediafax)